AVTALE MELLOM (NN) OG X KOMMUNE OM BRUK AV MOTORKJØRETØY

NN har med hjemmel i folketrygdloven §§ 10-6 og 10-7 fått stønad fra NAV til anskaffelse av motorkjøretøy. NN har ikke førerkort. Bilen (registreringsnummer) skal benyttes ved transport av NN til forskjellige aktiviteter i dagliglivet. Kommunen sørger da for sjåfører. I den forbindelse er partene enige om følgende:

1. Bilen (registreringsnummer) skal være forsikret med hel kaskoforsikring. Bilens eier er ansvarlig for utgiftene til dette.
2. Kommunen/vedkommende sjåfør er ansvarlig for eventuelle parkeringsbøter/parkeringsgebyrer.
3. Kommunen/vedkommende sjåfør er ansvarlig for eventuelle bøter som følge av trafikkovertredelser. Det samme gjelder eventuelle gebyrer som er ilagt ved forskjellige trafikkovertredelser.
4. Dersom det oppstår skade på bilen i forbindelse med kjøringen/bruken av bilen, og sjåføren ikke kan klandres for dette, er bilens eier ansvarlig for å dekke egenandelen og eventuelt bonustap.
5. Dersom det oppstår skade på bilen i forbindelse med kjøringen/bruken av bilen, og sjåføren har opptrådt uaktsomt, blir dette et forhold mellom kommunen og vedkommende arbeidstaker. Bileier skal i slike tilfeller ikke dekke egenandel eller eventuelt bonustap.
6. Kommunen sørger for å gjøre denne avtalen kjent for de ansatte som skal bruke bilen i forbindelse med transport av NN.

Sted og dato

For kommunen               NN (eventuelt for NN)